Gladiaattorit
He astuvat areenalle:
»Ave Cæsar,
 sua kuoloon käyvät tervehtävät».

 Ja ottelu alkaa,
 soi säilät,
 iskuja annetaan, torjutaan;
 tähdätään, vältetään pistot.

 Mies kaatuu ja kättä nostain
 kansalta Rooman kysyy:
 elonko suot vai kuolon?

 Peukaloin alas käännetyin
 kansa tuomion lausuu.
 Armonpiston voittaja antaa
 ja areenalta
 kannetaan kaatunut.

Gladiator.

Lähde: Työmiehen Illanvietto 1906, n:o 43.

Anonyymi
Runot
Työmiehen Illanvietto
1906